আমরা মুখে বলি শিশুরা জাতির ভবিষ্যৎ। আর এই ভবিষ্যৎ প্রজন্ম তৈরি করেত আমরা কিভাবে কতটুকু কাজ করি তা মাঝে মাঝে আয়নায় দেখে ছোট ছোট কাজ করা দরকার বলে আমরা অনেকেই মনে মনে তাগিদ অনুভব করি।তবে, আমারা বড়দের সমস্যা সমাধানে এত ব্যস্ত থাকি যে ভবিষ্যৎ প্রজন্ম এবং নেতৃত্ব নিয়ে ভাবার কথা ভুলে যাই। কিন্তু আত্মনির্ভরশীল জাতি গঠন করতে হলে আমাদের শিশুর সার্বিক বিকাশ নিয়ে গুরুত্বসহকারে ভাবতে হবে, সঠিক নীতিমালা ও পরিকল্পনা প্রণয়ন করতে হবে এবং এগুলোর সঠিক প্রয়োগ ও বাস্তবায়নের বিকল্প নেই। আর এটি শুধুমাত্র পারিবারিক পর্যায়ে প্রয়োগ করলেই হবে না, এক্ষেত্রে সমাজ ও রাষ্ট্রের ভূমিকা হতে হবে অগ্রণী। শিশুদের নিয়ে গভীর চিন্তা ও পর্যবেক্ষণ থেকেই এ লেখার তাগিদ অনুভব এবং পাঠকদের সাথে আলোচনা করার এই প্রয়াস।